בית שמש

בית שמש היא עיר במחוז ירושלים שבישראל, אשר הוקמה בראשית שנות החמישים כמעברה והוכרזה כעיר ב־25 ביוני 1991. בית שמש נמצאת במרכז הגאוגרפי של מדינת ישראל, בין גוש דן (מטרופולין תל אביב) ובין מטרופולין ירושלים – בין הרי ירושלים לשפלת יהודה. בשנת 2023 אוכלוסיית העיר מנתה מעל 160,000 תושבים ואלפי יחידות דיור נוספות בתהליך פיתוח. ערך מורחב – תל בית שמש באזור קיימים שרידים ארכאולוגיים רבים המעידים על קיומו של יישוב עתיק מהתקופה הכנענית, בו נעבדה האלה שפש, ומזוהה עם בית שמש המקראית. הזיהוי מתבסס על המיקום הגאוגרפי, האונומסטיקון של אוסביוס מקיסריה, ומיקומו של הכפר עין שמס. במאמר המסכם את החפירות הממושכות המתנהלות בתל, קבעו חוקרי אוניברסיטת תל אביב פרופ' שלמה בונימוביץ וד"ר צבי לדרמן כי ”תל בית־שמש הוא אתר מפתח ללימוד קצה גבול ההתפשטות הפלישתית והדינמיקה התרבותית והחברתית באזורי המפגש והחיכוך בתקופת הברזל א'.” ערים ויישובים כנעניים נוספים בהם היה מקדש לאל השמש ידועים מהתנ"ך ברשימת הנחלות של שבטי נפתלי יששכר וזבולון ומקום בשם עין שמש שהיה בנחלת שבט יהודה על גבול המדבר. העיר בית שמש העתיקה מוזכרת רק בתנ"ך ובתלמוד ושמה איננו מופיע במקורות אחרים. האזכור הראשון בתנ"ך אודות העיר מופיע בתקופת התנחלות השבטים. אז נכללה העיר בתחומו של שבט יהודה, כפי שכתוב: וַיְהִי הַגּוֹרָל לְמַטֵּה בְּנֵי יְהוּדָה... וְנָסַב הַגְּבוּל... וְיָרַד בֵּית שֶׁמֶש וְעָבַר תִּמְנָה. — ספר יהושע, פרק ט"ו, פסוק י' אזכור נוסף אודותיה מופיע בספר שמואל. בית שמש הייתה העיר אליה החזירו הפלשתים את ארון הברית שנשבה על ידם במהלך מלחמת אפק: וּלְקַחְתֶּם אֶת אֲרוֹן ה' וּנְתַתֶּם אֹתוֹ אֶל הָעֲגָלָה [...] וּרְאִיתֶם, אִם דֶּרֶךְ גְּבוּלוֹ יַעֲלֶה בֵּית שֶׁמֶשׁ – הוּא עָשָׂה לָנוּ אֶת הָרָעָה הַגְּדוֹלָה הַזֹּאת, וְאִם לֹא וְיָדַעְנוּ כִּי לֹא יָדוֹ נָגְעָה בָּנוּ – מִקְרֶה הוּא הָיָה לָנוּ. [...] וַיָּשִׂמוּ אֶת אֲרוֹן ה' אֶל הָעֲגָלָה [...] וַיִּשַּׁרְנָה הַפָּרוֹת בַּדֶּרֶךְ עַל דֶּרֶךְ בֵּית שֶׁמֶשׁ, בִּמְסִלָּה אַחַת הָלְכוּ הָלֹךְ וְגָעוֹ וְלֹא סָרוּ יָמִין וּשְׂמֹאול, וְסַרְנֵי פְלִשְׁתִּים הֹלְכִים אַחֲרֵיהֶם עַד גְּבוּל בֵּית שָׁמֶשׁ. וּבֵית שֶׁמֶשׁ קֹצְרִים קְצִיר חִטִּים בָּעֵמֶק, וַיִּשְׂאוּ אֶת עֵינֵיהֶם וַיִּרְאוּ אֶת הָאָרוֹן וַיִּשְׂמְחוּ לִרְאוֹת. וְהָעֲגָלָה בָּאָה אֶל שְׂדֵה יְהוֹשֻׁעַ בֵּית הַשִּׁמְשִׁי וַתַּעֲמֹד שָׁם [...] וְאַנְשֵׁי בֵית שֶׁמֶשׁ הֶעֱלוּ עֹלוֹת וַיִּזְבְּחוּ זְבָחִים בַּיּוֹם הַהוּא לַה'. [...] וַיַּךְ בְּאַנְשֵׁי בֵית שֶׁמֶשׁ כִּי רָאוּ בַּאֲרוֹן ה', וַיַּךְ בָּעָם שִׁבְעִים אִישׁ חֲמִשִּׁים אֶלֶף אִישׁ, וַיִּתְאַבְּלוּ הָעָם כִּי הִכָּה ה' בָּעָם מַכָּה גְדוֹלָה. וַיֹּאמְרוּ אַנְשֵׁי בֵית שֶׁמֶשׁ: מִי יוּכַל לַעֲמֹד לִפְנֵי ה' הָאֱלֹהִים הַקָּדוֹשׁ הַזֶּה וְאֶל מִי יַעֲלֶה מֵעָלֵינוּ? — ספר שמואל א', פרק ו', פסוקים ח'–כ' בימי שלמה המלך הייתה בית שמש עיר מחוז בה ישב אחד מנציביו: וְלִשְׁלֹמֹה שְׁנֵים עָשָׂר נִצָּבִים עַל כָּל יִשְׂרָאֵל, וְכִלְכְּלוּ אֶת הַמֶּלֶךְ וְאֶת בֵּיתוֹ – חֹדֶשׁ בַּשָּׁנָה יִהְיֶה עַל הָאֶחָד לְכַלְכֵּל. וְאֵלֶּה שְׁמוֹתָם: בֶּן חוּר בְּהַר אֶפְרָיִם. בֶּן דֶּקֶר בְּמָקַץ וּבְשַׁעַלְבִים וּבֵית שָׁמֶשׁ וְאֵילוֹן בֵּית חָנָן. — ספר מלכים א', פרק ד', פסוקים ז'–ט' בית שמש מוזכרת פעם אחת נוספת בתנ"ך, הפעם בספר מלכים בהקשר למלחמה שהתחוללה בין אמציהו מלך יהודה ויהואש מלך ישראל בסמוך לבית שמש. תוצאות הקרב היו תבוסתו של אמציהו ובעקבות זאת בזיזת אוצרות בית המקדש בידי יהואש והעברתם לבירת ממלכת ישראל - שומרון: וְלׁא שָמַע אֲמַצְיָהוּ וַיַעַל יְהוֹאָש מֶלֶך יִשְׂרָאֵל וַיִּתְרָאוּ פָּנִים – הוּא וַאֲמַצְיָהוּ מֶלֶך יְהוּדָה – בְּבֵית שֶׁמֶש אֲשֶׁר לִיהוּדָה. וַיִּנָּגֶף יְהוּדָה לִפְנֵי יִשְׂרָאֵל וַיָּנֻסוּ אִישׁ לְאֹהָלָו. וְאֵת אֲמַצְיָהוּ מֶלֶךְ יְהוּדָה בֶּן יְהוֹאָשׁ בֶּן אֲחַזְיָהוּ תָּפַשׂ יְהוֹאָשׁ מֶלֶךְ יִשְׂרָאֵל בְּבֵית שָׁמֶשׁ, וַיָּבֹא יְרוּשָׁלַיִם, וַיִּפְרֹץ בְּחוֹמַת יְרוּשָׁלַיִם בְּשַׁעַר אֶפְרַיִם עַד שַׁעַר הַפִּנָּה אַרְבַּע מֵאוֹת אַמָּה. — ספר מלכים ב', פרק י"ד, פסוקים י"א–י"ג בימי אחז ניצלו הפלשתים את התוהו הפוליטי, עלו על אזורי הגבול עם ממלכת יהודה והרסו את בית שמש: בָּעֵת הַהִיא שָׁלַח הַמֶּלֶךְ אָחָז עַל מַלְכֵי אַשּׁוּר לַעְזֹר לוֹ. וְעוֹד אֲדוֹמִים בָּאוּ וַיַּכּוּ בִיהוּדָה וַיִּשְׁבּוּ שֶׁבִי. וּפְלִשְׁתִּים פָּשְׁטוּ בְּעָרֵי הַשְּׁפֵלָה וְהַנֶּגֶב לִיהוּדָה, וַיִּלְכְּדוּ אֶת בֵּית שֶׁמֶשׁ... — ספר דברי הימים ב', פרק כ"ח, פסוקים ט"ז–י"ח בית שמש נחרבה בשנת 586 לפנה"ס בידי נבוכדנצר מלך בבל וירדה ממעמדה. היא מוזכרת בתלמוד כמקום יישוב קטן וזניח: אמר רבי יוחנן: מגבת ועד אנטיפריס שִשים ריבוא עיירות היו. הקטנה שבהן היא היתה בית שמש, דכתיב בה: "וַיַּךְ בְּאַנְשֵׁי בֵית שֶׁמֶשׁ כִּי רָאוּ בַּאֲרוֹן ה'" וגו'. — תלמוד ירושלמי, מסכת תענית, פרק ד', הלכה ה', ובגרסה דומה בתלמוד ירושלמי, מסכת מגילה, פרק א', הלכה א' רק במאה ה־5 לספירה, נבנה במקום מנזר ביזנטי גדול. עיר נוספת בשם בית שמש נזכרת בספר שופטים בתחום נחלתו של שבט נפתלי: נַפְתָּלִי לֹא הוֹרִישׁ אֶת יֹשְׁבֵי בֵית שֶׁמֶשׁ וְאֶת יֹשְׁבֵי בֵית עֲנָת, וַיֵּשֶׁב בְּקֶרֶב הַכְּנַעֲנִי יֹשְׁבֵי הָאָרֶץ, וְיֹשְׁבֵי בֵית שֶׁמֶשׁ וּבֵית עֲנָת הָיוּ לָהֶם לָמַס. — ספר שופטים, פרק א', פסוק ל"ג במלחמת העצמאות, הצבא המצרי פלש לאזור והקים משלט באזור שבו היום נמצאת בית שמש הוותיקה, סמוך לדיר-אבאן. במשלט זה, שנקרא המשלט המשותף, ישבו במשך מספר חודשים חיילי חטיבת הראל כשהם מרוחקים כ־60 מטר בלבד מהמצרים. על משלט זה הוקמה העיר בית שמש. המשלט המשותף נכבש במהלך מבצע ההר, שהחל בליל ה־19/20 באוקטובר 1948. היום נמצא במקום זה רחוב המשלט. העיר הוקמה בכ"ז בכסלו ה'תשי"א (6 בדצמבר 1950). תחילה נקראה מעברת הר־טוב על שם המושבה הר־טוב, שהוקמה על ידי עולים מבולגריה על האדמות שעליהן יושב היום המושב נחם. המושבה ננטשה במלחמת העצמאות והיום קרויים על שמה רחוב בבית שמש ואזור התעשייה הר־טוב. בשנת 1953 שונה שמה של "מעברת הר־טוב" לשם "בית שמש". בימיה הראשונים של בית שמש, גרו בה בעיקר עולים מאיראן, עיראק, צפון אפריקה, ורומניה ובמהלך השנים הגיעו לעיר גם עולים מאתיופיה, רוסיה וארצות הברית. בשנת 1952 עברה המעברה למבני קבע וב־25 ביוני 1991 י"ג בתמוז ה'תשנ"א קיבלה בית שמש מעמד של עיר. מאמצע שנות ה-90 עברו חרדים רבים לבית שמש והם מתרכזים יחדיו בשכונות המקבלות אופי חרדי כ"רמת בית שמש ב'" והקריה החרדית (חלקם משתייך לעדה החרדית ונטורי קרתא, שהעדיפו לפנות לבית שמש מאשר למודיעין עילית וביתר עילית הנמצאות מחוץ לקו הירוק). כפועל יוצא, בבחירות המקומיות של שנת 2008 נבחר לראשונה חרדי לראשות העיר – משה אבוטבול מסיעת ש"ס. ב-2020 הכריז מנכ"ל בית החולים הדסה הפרופסור זאב רוטשטיין, על תוכניתו לפתיחת סניף של בית החולים בעיר. בשנת 2023 פתח בית החולים שלוחה בעיר. על פי נתוני הלשכה המרכזית לסטטיסטיקה, נכון לתחילת העשור השלישי של המאה ה-21, אוכלוסיית העיר גדלה בעשור האחרון בכ-63%, השיעור הגבוה ביותר מבין 15 הערים הגדולות בארץ. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים בבית שמש 170,642 תושבים (מקום 12 בדירוג רשויות מקומיות בישראל). האוכלוסייה גדלה בקצב גידול שנתי של ‎7.0%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 30.4%. השכר החודשי הממוצע של שכיר במשך שנת 2021 היה 8,234 ש"ח (ממוצע ארצי: 11,330 ש"ח). להלן גרף התפתחות האוכלוסייה בעיר: מרבית הבנייה בעיר החל משנות ה־90 יועדה לציבור החרדי, ונכון לשנת 2019, 70% מהתושבים הם חרדים,כאשר בכיתות הגן כ־90% מהתלמידים הם חרדים[דרוש מקור], כולל נוכחות של משפחות המשתייכות לזרמי נטורי קרתא והעדה החרדית. החיכוכים בין חלק מהאוכלוסייה החרדית לבין החילונים והדתיים הלאומיים בעיר, הובילו להגירה גוברת של אוכלוסיות אלו מהעיר. בבחירות המוניציפליות בשנת 2008 נבחר לראשות העיר משה אבוטבול נציג מפלגת ש"ס. בקואליציה שהקים לאחר הבחירות השתתפו גם מפלגות חילוניות. בניסיון למנוע גידול נוסף באחוז החרדים בבית שמש, ביקשה מועצת עיריית בית שמש ממינהל מקרקעי ישראל ומשרד השיכון שהקצאות עתידיות לבנייה בבית שמש ייעשו על פי חלוקה למגזרים כך שלכל אחד מהמגזרים: חילונים, דתיים לאומים וחרדים יוקצו שליש מיחידות הדיור העתידות להיבנות. מינהל מקרקעי ישראל ומשרד השיכון סירבו לבקשה, בטענה שהקצאה מגזרית מנוגדת לחוק ואין מקום להתערב בכוחות השוק ובית המשפט אישר את עמדת המנהל ומשרד השיכון. חלק קטן מהשכונות החרדיות של בית שמש מאופיינות בקיצוניות ביחס לצניעות: בשכונות אלו מופיעים שלטים המבקשים הפרדה מגדרית בין גברים לנשים, ואף אירעו אירועי יידוי אבנים על נשים המתלבשות "שלא בצניעות" והוטרדו נשים בתחבורה הציבורית. ב־2011 עלתה בית שמש לכותרות במשך מספר שבועות בעקבות כתבה שפורסמה באולפן שישי על כך שחרדי ירק לכאורה על ילדה בגיל שמונה שהלכה לטענתו שלא בצניעות. המתח בין שני חלקי האוכלוסייה לובה עקב טענות כלפי הזנחת האזורים החילוניים של בית שמש על ידי ראש העיר אבוטבול, והשקעת כספים עודפים בבנייה ופיתוח בשכונות החרדיות. יש אף הקוראים לחלוקתה של בית שמש בין העיר החילונית לבין רמת בית שמש והאזורים החרדיים. לקראת הבחירות לראשות העיר בשנת 2013 נתלו תקוות המחנה החילוני־מסורתי במועמד הציוני אלי כהן. בבחירות ניצח אבוטבול בהפרש של פחות מאלף קולות, דבר שהוסיף לסערת הרוחות בעיר ולהפגנות המוניות. עקב הזיופים שהתגלו המליץ היועץ המשפטי לממשלה יהודה וינשטיין על ביטול תוצאות הבחירות, עמדה שהתקבלה על ידי בית המשפט לעניינים מנהליים, שבדצמבר 2013 החליט על קיום בחירות חוזרות בעיר. בבחירות החוזרות זכה אבוטבול בשנית בהפרש של 2.6%, המהווים 960 קולות. בבחירות לראשות העיר בשנת 2018 שוב התמודד אבוטבול, אך הפסיד לעליזה בלוך הדתייה-לאומית בהפרש של 1.2%, המהווים 533 קולות. בית שמש מחולקת לעשרה אזורים עיקריים, שאוכלסו במספר גלי אכלוס: מרכז בית שמש הוא האזור הישן ביותר בבית שמש. בין השאר נמצאים בו בניין העירייה המקורי והקיבוץ העירוני תמוז, ובו ממוקם בית משפט השלום של העיר. שכונת הוותיקים היא האזור הסמוך למרכז בית שמש ונמצאת בחלק הצפון מערבי. האזור סמוך לגבול העיר עם הכניסה הצפונית שלה. השכונה מורכבת מאוכלוסייה ותיקה (על שמה ניתן כינוי האזור) וכן מאוכלוסיית עולים מחבר העמים ואתיופיה. באזור זה נמצאים המרכז לבריאות הנפש, הקניונים 'שער העיר' ו'ביג' וכן כיכר ה"טווס" הקרויה כך על שמו של פסל בצורת טווס הנמצא במרכזה. בשנים האחרונות, נבנו דירות חדשות ליד תחנת הרכבת וכמו כן מתוכננת בנייה של 2,000 יחידות דיור ברחוב ביאליק וסביבתו, במסגרת פרויקט פינוי בינוי, במקום כ-330 יחידות דיור ישנות שייהרסו ויפונו. אזור הקניונים המשלב מגורים צפוי להתרחב עם שטחי מסחר ומגורים, כולל אולם קולנוע. גבעת שרת היא שכונה נוספת בבית שמש (הכוללת את האזורים: קריית אריה שיינפלד, נופי אביב, גבעת סביון, נופי השמש, נופי נריה ושיכוני דירות), שנבנתה ואוכלסה על ידי משפרי דיור תושבי בית שמש. במהלך השנים, הגיעו לשכונה עולים מרוסיה, אתיופיה וארצות דוברות אנגלית. בסמוך נמצא האמפיתיאטרון של העיר. בשנת 2021, אושרה תוספת של דירות. הקריה החרדית (קריית הרב ניסים) בהזמנת יו"ר המועצה המקומית, שלום פדידה, בעיקר מחמת מחויבות פוליטית ליו"ר מפלגתו שמעון פרס, הוקמו בקריה החרדית שלוש שכונות של חרדים אשכנזים: "נחלה ומנוחה", "בית ומנוחה" וקרית גור. בשכונה גרים חסידי גור, יוצאי העדה החרדית מירושלים וגם מיעוט ספרדי המזוהה רובו ככולו עם ש"ס ואף ראש העיר לשעבר משה אבוטבול גר בקריה. פסגות השבע (מגדל המים) היא שכונה חדשה יותר, שנבנתה סביב מגדל המים העירוני, אזור שהיה מכוסה צמחייה והוא נמצא צפונית למרכז העיר וגבעת שרת. בשכונה זו בתי ספר, גנים, מרכז מסחרי "הקשתות" ואף קניון "נעימי" והיכל התרבות. בשכונה זו יש אוכלוסייה מגוונת, דתית וחילונית, ותיקים ועולים כאחד. השכונה קרויה על־שם שבע תלמידות בית הספר אמי"ת "שחר" שבשכונה, שנרצחו בידי חייל ירדני בטבח בנהריים. בית הספר אמי"ת "שחר" נקרא אף הוא על שם שבע התלמידות - שח"ר - "שבע חמדות רקיע". שכונה זו יצרה רצף יישובי בין העיר הוותיקה ושכונות הגל השני. רמת בית שמש היא שכונה גדולה מאוד בדרום העיר, המרוחקת מהשכונות האחרות. השכונה נוסדה בשנת 1997 והיא מורכבת מכמה שכונות-בת נפרדות, המכונות רמת בית שמש א', רמת בית שמש ב', רמת בית שמש ג', רמת בית שמש ד' ורמת בית שמש ה'. הנקודה הגבוהה ביותר (ברמת בית שמש א') היא בגובה 422 מטרים מעל פני הים, והמקום הנמוך ביותר (ברמת בית שמש ב') הוא כ־250 מטרים מעל לפני הים. שכונות רמת בית שמש השונות הוקמו ומוקמות על אדמות שסופחו לבית שמש מהמועצה האזורית מטה יהודה באופן מסודר במחצית הראשונה של שנות ה־90 של המאה העשרים. רמת בית שמש א' (רמת הנחלים) – מתגוררים בה בעיקר דתיים לאומיים וחרדים ממגוון זרמים: ליטאים, חרדים אמריקאים וחרדים מודרניים. השכונה מאופיינת בריכוז גבוה של עולים חדשים, בעיקר ממדינות דוברות אנגלית (למשל ארצות הברית), אך גם ממדינות נוספות כמו צרפת. רחובות השכונה נקראים בעיקר על שם נחלים, ולכן היא נקראת גם 'רמת הנחלים'. השכונה מחולקת לשלושה אזורים, ע"ש שלושה מנשיאי ישראל. שכונת חיים ויצמן, שכונת יצחק בן-צבי, ושכונת זלמן שזר. רמת בית שמש ב' (רמת התנאים) – ידועה באופייה הקיצוני, מתגוררים בה חרדים חסידים ברוב כמעט מוחלט. רחובות השכונה נקראים בעיקר על שם התנאים, ולכן היא נקראת גם 'רמת התנאים'. בעבר היה בשכונה גם ריכוז משפחות מהזרם הדתי לאומי. רמת בית שמש ג' – מורכבת משני חלקים: רמת בית שמש ג'1 – נקראת גם 'רמת אבי עזרי' על שם רבי אלעזר מנחם מן שך, ורמת בית שמש ג'2 – נקראת גם 'חזון עובדיה' על שם הרב עובדיה יוסף. בשעת שיווק המכרזים לשכונה זו נתגלעו חיכוכים בין האוכלוסייה החרדית לאוכלוסיות אחרות בעיר על שטחי הבנייה ומספר פעמים אף בוטלו המכרזים לאזור. בסופו של דבר העמותות החרדיות זכו בכל המכרזים, והשכונה מאוכלסת באלפי משפחות חרדיות. רחובות השכונה נקראים בעיקר על שם נביאי ישראל. רמת בית שמש ד' (רמת האמוראים) היא שכונה ליד רמת בית שמש ג'1. השכונה מורכבת מחמישה חלקים: רמת בית שמש ד'1 – נקראת גם 'דובב מישרים' על שם הרב דב בריש ויידנפלד, רמת בית שמש ד'2 –נקראת גם 'רמת עזרא' על שם הרב עזרא עטייה, רמת בית שמש ד'3 (מזרח) – נקראת גם 'שפע חיים' על שם הרב יקותיאל יהודה הלברשטאם, רמת בית שמש ד'3 (מערב) – נקראת גם 'איילת השחר' על שם הרב שטיינמן, רמת בית שמש ד'4 – נקראת גם 'נתיבות ישראל' על שם הבאבא סאלי ורמת בית שמש ד'5 – נקראת גם 'דרכי שמואל' על שם הרב שמואל אוירבך. רמת בית שמש ד' צפויה למנות כעשרת אלפים משפחות מהמגזר החרדי. נכון לשנת 2022 שכונה ד'1 מאוכלסת, ד'2 וד'3 מתאכלסות, ד'4 וד'5 בשלבי בנייה. ברמה ד' ישנו אזור מסחרי, ומעליו יש בנייני מגורים. ובשנת ה'תש"ף התחלה האכלוס במקום. רחובות השכונה נקראים בעיקר על שם אמוראים, ולכן היא נקראת גם 'רמת האמוראים'. רמת בית שמש ה' – שכונה המיועדת לציבור הכללי. נכון לשנת 2022 החל האכלוס במקום, אך חלקה עדיין בבנייה. השכונה תחולק לשני חלקים: רמת בית שמש ה'1 – נקראת גם 'נווה שמיר' על שם ראש ממשלת ישראל לשעבר יצחק שמיר ורמת בית שמש ה'2. ה'1 תמנה 2,500 יחידות דיור וה'2 תמנה 3,500 יחידות דיור ותכלול קאנטרי ומוסדות שונים. חלק מהדירות שווקו במסגרת מחיר למשתכן ודירה להשכיר, והשאר בשוק הפרטי. כמו כן, ייבנו יחידות דיור שיהיו מיועדות למשרתי קבע ולאנשי כוחות הביטחון. רחובות השכונה היו אמורים לשאת את שמות עונות וחודשי השנה, אך שונו לשמות גיבורי וגיבורות ישראל (חנה סנש, אוריאל ואלירז פרץ ועוד). רמת אברהם – על שמו של הרב אברהם רביץ. השכונה בנויה על חלק קטן מתוך קרקע פרטית גדולה של האחים גלובנציץ, בגודל של 1,000 דונם, וממוקמת בסמוך לשכונת רמה א' ממערבה, ובסמוך לכביש 5 (נהר הדן) החוצה את בית שמש. בשטחים אלו נבנו כ-5,500 יחידות דיור שמשווקות על ידי היזמים הפרטיים. מזרח שמש ("הפולשים") – שכונה קטנה ממזרח לקריה החרדית שנבנתה על אדמות זנוח. השכונה הוקמה במהירות בתכנון מקוצר במטרה לספק פתרון למחוסרי דיור, בניהול חברת "עמידר". כ-7 שנים לאחר סיום הבנייה, ולאחר שהדירות לא אוכלסו, מספר משפחות, מרביתן תושבי בית שמש זכאי דיור ציבורי, פלשו לדירות, דבר שהאיץ את אשרור ואכלוס השכונה לזכאי הדיור הציבורי. הדיירים הפולשים לא פונו ואכלוסם אושר בדיעבד. בשנת 2002 החל הגל הראשון של האכלוס, ברחובות בן קיסמא ובן עזאי ועד לשנת 2006 אוכלסו מרבית הדירות בשכונה. סיפור הפלישה עמד בוויכוח ציבורי, לנוכח המצוקה הגדולה של המשפחות שהמתינו שנים רבות לסיוע בדיור, למול פלישתם הלא חוקית. יו"ר מפלגת ש"ס, אלי ישי, תמך במשפחות, פעל לאשרר את הדירות במתן טופס 4, דבר שאפשר את אכלוסם של יתר תושבי השכונה. כיום השכונה מונה מאות משפחות, מרביתן מהמגזר החרדי. קנה בושם – שכונה בצפון-מזרח העיר, שכוללת את השכונות חפציבה, סלונים ועוד שכונות חדשות. תושביה הם ברובם המוחלט חרדים. השכונה הוקמה על אדמות הכרם של מושב מחסיה. המשקפיים – שכונה חדשה הממוקמת קרוב לרמת בית שמש א'. רחובות השכונה נקראים על שם הרבנים הראשיים לישראל (הרב קוק, הרב אברהם כהנא-שפירא, הרב מרדכי אליהו וכו') מתחם בין הגבעות – שכונה בתכנון בין גבעת שרת לגבעת סביון. תכלול השכרה ארוכת טווח. קיבוץ תמוז הוא קיבוץ עירוני בתחומי העיר בית שמש. הקיבוץ הוקם בשנת 1987 על ידי צעירים בני קיבוצים וכן על ידי אנשי נח"ל ובוגרי פרויקט חטיבת גולני לשעבר. בשנותיו הראשונות (1987–1999) שכן הקיבוץ ברחוב הנרקיס, בדירות שכורות בבעלות המדינה. ב-1999 עבר הקיבוץ למקומו הנוכחי, על קרקע שנרכשה ממינהל מקרקעי ישראל. הקיבוץ שייך למטה השיתופי, הוא בעל אופי שיתופי מלא, 12 משפחות חברות בו, חבריו הם בעלי השכלה אקדמית. הקיבוץ שוכן במקבץ של בניינים שבנה בעצמו, סמוך למרכז העיר. הקיבוץ מפעיל עם תושבי בית שמש אחרים את עמותת "המרכז לפיתוח קהילות שח"ף" הפועלת בתחום הזהות היהודית, החינוך והרווחה. בין היתר, מפעילה העמותה פעוטון, מועדוניות לילדים בסיכון, מרכז זכויות, והקרנת סרט שבועי. ב־2006 הוקם גרעין תורני חדש בשכונת גבעת שרת, המורכב ממשפחות ציוניות־דתיות צעירות, רובן ישראליות. הגרעין מונה כ־50 משפחות, המעורבות בקהילות הוותיקות בשכונה ובמפעלי חינוך ורווחה מגוונים. בבית שמש יש ארבעה אזורי תעשייה: אזור התעשייה הצפוני, פארק התעשייה שורק, פארק התעשייה הר־טוב ב', ואזור התעשייה המערבי. בשנת 2024 צפויים לקום שני אזורי תעשייה נוספים: פארק התעשייה אלון ופארק ההייטק כפיר. בתחילת העשור השני של המאה ה־21 הוקמו בעיר מספר קניונים, ובהם חברת ביג מרכזי קניות הקימה את קניון "ביג פאשן" בכניסה לעיר, נוסף על הקניון שהקימה בעבר ונמצא סמוך לתחנת הרכבת, בסמוך לו. כן הוקם קניון "נעימי", בשכונת מגדל המים וקניון "שערי העיר" סמוך לקניון "ביג". המע"ר (מרכז עסקים ראשי) הנמצא במרכז השכונות החדשות רמות בית שמש, נמצאת בימים אלו בהקמה. במקום יבנו עשרות אלפי מטרים של שטחי מסחר ומשרדים. משרד הכלכלה והתעשייה הכריז על העיר כאזור פיתוח א'. בפיתוח, אזור התעשייה לביא, פארק תעשייה והייטק כפיר ואזור תיירותי. כחלק מכך משרד הכלכלה יחד עם עיריית בית שמש יצאו בהליך של הקצאת קרקע לתעשיית ההייטק בפטור ממכרז. בתכנון גם מרכז עסקי ראשי בצפון העיר שיכיל שטחי תעסוקה, 'מרכז תחבורה' גדול הכולל תחנת רכבת ומסופי אוטובוסים ודירות למגורים. בשנת 2023 הוקמה מינהלת אזורי התעשייה של בית שמש אשר אחראית על ניהול ששת אזורי התעשייה העירוניים. בעיר פועלים שני מוזיאונים, מוזיאון הטבע התנ"כי ובית מורשת משטרת ישראל. בקרבת העיר נמצאים מספר גנים לאומיים ושמורות טבע: עמק האלה, מבצר האלה, תל בית שמש ומערת הנטיפים, שהיא אחד מהמקומות המתויירים בארץ. בבית שמש פועלת "רשת מרכזים קהילתיים בית שמש" המפעילה חמישה מתנ"סים בפריסה עירונית: מתנ"ס זינמן הממוקם בלב האזור הוותיק של העיר מתנ"ס מאירהוף הממוקם בשכונת גבעת שרת מתנ"ס פסגות השבע הממוקם בשכונת מגדל המים מתנ"ס גוונים הנחלק לשתי שלוחות, חרדית וכללית, הפועלות ברמת בית שמש מתנ"ס דורות - מתנ"ס חרדי הממוקם ברמת בית שמש ד'1 מתנ"ס שורשים הממוקם בשכונת נווה שמיר הקונסרבטוריון העירוני, השוהה במתנ"ס פסגות השבע. בשנת 2021 נפתחה השלוחה החדשה של הקונסרבטוריון העירוני במתנ"ס גוונים. רשת המתנ"סים מהווה שותפות של הסוכנות היהודית, עיריית בית שמש והחברה למתנ"סים. הפעילות הענפה כוללת: חוגים לילדים, מועדוני קשישים, מועדוני נוער, יחידה קהילתית להתפתחות הילד, מרפאת שיניים, קייטנות ופעילות למידה המופעלת בבתי הספר ברחבי העיר. כמו כן, בעיר פועלת קהילת צעירי בית שמש. היא פועלת בשיתוף פעולה של המרכז הקהילתי פסגות השבע, רשת שעלים וארגון צמרת, ועוסקת גם באירועי תרבות. בתחום המוזיקה פועלות בעיר מספר להקות, ביניהן להקת "בין השמשות", הפועלת במתנ"ס פסגות ה־7 (להקה עירונית); מקהלת "הללו" בניצוחו של שלום כינורי (מקהלת הבנים של "הללו", הנקראת "הללו Junior" שייכת עתה לקונסרבטוריון העירוני); "הצליל השחור"; ותיאטרון קהילתי. בחג הסוכות מתקיים פסטיבל מוזיקה של הציבור הדתי־לאומי, "פסטיבל בית שמש". בסוף העשור השני של המאה ה-21 החל פסטיבל המתקיים בחג חנוכה, "פסטיבל האורות". בעיר מועדוני ספורט רבים במגוון תחומים: קבוצת הכדורגל העירונית "הפועל עירוני בית שמש", קבוצת כדורסל עירונית, קבוצת בייסבול עירונית (בעבר - בית שמש בלו סוקס), קבוצת פוטבול (בית שמש מורדי יהודה), מועדון טניס, נבחרת שחייה, מועדון קונג פו, מועדון ג'ודו עטור פרסים, וכן מספר אולמות ספורט הנמצאים במספר שכונות. ב-2016 נחנך סקייטפארק לרווחת גולשי הסקייטבורד והרולרבליידס ברחוב רביצקי שבשכונת הוותיקים. בעיר יש כמה בריכות עירוניות, כגון בריכת קריית חינוך והקאנטרי ברחוב בן אליעזר. ב-2020 החלה בנייתו של מגרש בייסבול. הספרייה העירונית פעילה משנת 1964 במבנה ייחודי שתוכנן על ידי האדריכל נחום זולוטוב. בבית שמש פועלת החל משנת 2006 קרן "מלכה גיאת". הקרן מעניקה בכל שנה מלגות לסטודנטיות תושבות העיר, בנוסף לתמיכה במוסדות חינוך ותרבות. בשנת 2018 החליטה עיריית בית שמש לקרוא לספרייה העירונית ע"ש מלכה גיאת, לאות הוקרה לפעילות הקרן. ביולי 2019 נערך בעיר לראשונה אירוע של קהילת הלהט"ב. בתי ספר ממלכתיים וממ"ד: יסודיים: לוי אשכול, בגין, ז'בוטינסקי, שובו, תל"י יצחק נבון, שלב חינוך מיוחד, חב"ד, עוזיאל, גשר (לשעבר לוין), הראל, צבר, אורות בנים, אורות בנות, אהבת ישראל בנים, אהבת ישראל בנות, ת"ת (דתי לאומי) "מוריה" לבנים ולבנות. חטיבות ביניים: ברנקו וייס – חטיבת ביניים וחטיבה עליונה. תיכונים: ברנקו וייס – שש שנתי. בתי יעקב: בנות הרמה – רמת בית שמש א'. פניני חן – רמת בית שמש א'. בית יעקב הרמה – רמת בית שמש א'. בית יעקב רמה ג'. משכנות דעת. בית יעקב הקריה. ישיבות ומוסדות ממ"ד תורניים: ישיבות: ישיבת תורת זאב בראשותו של הרב ברוך סולובייצ'יק, ישיבת אור יהושע [נתיבות התורה] רמת בית שמש א', ישיבת 'באר התורה' רמת בית שמש א', ישיבה גבוהה ליטאית בנשיאות הגר"מ שטרנבוך, ישיבת 'תורת מרדכי' של חסידות ויז'ניץ מונסי, ישיבת 'אהבת ישראל' של חסידות ויז'ניץ, ישיבת חכמי ירושלים, ישיבת אור אפרים, ישיבת 'קניין דעת', ישיבת ברכת שמואל, ישיבת באר המלך, ישיבת אור אליעזר, ישיבת תורת חיים, ישיבת 'זיכרון דוד', ישיבות תומכי תמימים חב"ד, ישיבת אור תורה, ישיבת בית הלוי של תורה ויראה, ישיבת נתיבות התורה, ישיבת חסידי גור 'פני מנחם', ישיבת אהלי יעקב (מבית סולם). אולפנות: אולפנת עתיד שחר, אולפנת אמי"ת נגה, אולפנת גילה, אולפנת אהבת ישראל ישיבות תיכוניות: ישיבה תיכונית 'קריית חינוך בית שמש', ישיבה תיכונית שעלי תורה, ישיבה תיכונית עתיד דביר, ישיבה תיכונית אהבת ישראל, ישיבה חרדית־תיכונית 'מאורות', ישיבה חרדית תיכונית 'מתיבתא' מלבד זאת, קיימים בבית שמש בתי ספר ותיכונים חרדיים כמו בית יעקב, בית יעקב הישן ושיטת זילברמן. בנוסף לבתי הספר, פועל ארגון בשם "מדרשת בית שמש" המארגן פעילויות לתלמידים בנושאי זהות יהודית והיסטוריה של העיר. בעיר פועלים מוסדות ומסגרות לחינוך מיוחד לבעלי מוגבלות שכלית התפתחותית, ביניהם שיח סוד, עזר מציון, סולם ועוד. בני עקיבא – פועלים חמישה סניפים: בית שמש מרכז, גבעת שרת, רמת בית שמש, נרקיס, נווה שמיר עזרא – פועלים ארבעה סניפים: רמת שילה, נופי אביב, סניף יחד, משקפיים אריאל – פועלים שבעה סניפים: רמת בית שמש א' (בנות), רמת בית שמש א' (בנים), רמת בית שמש ג' (בנות), שיינפלד (בנות), מגדל המים (בנים), נש"ר (נווה שמיר) (בנים), נש"ר (בנות) הנוער העובד והלומד – קן בית שמש בית"ר שבט שורק של תנועת הצופים העבריים – הוקם בשנת 1968 על ידי גדעון לב ארי, שנשלח לבית שמש מטעם תנועת הצופים. בשנת 2006 נסגר השבט עקב בעיות כלכליות אך נפתח שוב ב־2012 בעזרתם של חברי שנת שירות מגרעין תמורה, אשר הפעילו וריכזו אותו. בשנת 2015 הפסיק גרעין תמורה את פעילותו בבית שמש ובמקומו החל את פעילותו גרעין רעים, שמטרתו הקמה וביסוס של שבטים בפריפריה. בעבר היה שבט שורק חלק מהנהגת ירושלים, אך בשנת 2015 עבר להנהגת יהודה, בעת שפוצלה ההנהגה לשתי הנהגות (הנהגת ירושלים – השבטים בירושלים עצמה, והנהגת יהודה – השבטים מסביב לירושלים). כיום פועל שבט שורק כסדרו ופותח את שעריו לחניכים בכיתות ד'–יב'. ערך מורחב – שעלי תורה בעיר פועל הגרעין הראשון של רשת שעלי תורה (השם גם רומז לשועלי שמשון הקשורים בבית שמש). הגרעין פועל בבית שמש מאז שנת 1988. הגרעין הקים: גני ילדים, בתי ספר יסודיים (אורות בנים ואורות בנות), הישיבה התיכונית שעלי תורה ואולפנת גילה, ובית חם לילדים ונוער. הגרעין מפעיל רשת של הרצאות ומרכז את קליטתם של עולי צרפת בעיר. הגרעין מפעיל ארגון חסד פעיל, וישיבה גבוהה עם כולל אברכים דתי לאומי, הפועלים מאז שנת הלימודים ה'תש"ע (2010). בנוסף למרפאות קהילתיות של כל קופות החולים, ממוקם בעיר בית החולים הדסה בית שמש הפועל כשלוחה של מרכז רפואי הדסה בירושלים, ובעתיד צפוי להפוך לבית חולים עצמאי שיפעל תחת רשת "הדסה". בית החולים צפוי לשרת את 360 אלף תושבי העיר בית שמש ומועצה אזורית מטה יהודה. ב-26 ביוני 2023, הוועדה המחוזית לתכנון ולבנייה החליטה להפקיד את התוכנית להקמת בית החולים בעיר. על פי התכנון, בית החולים יכיל כ-5 מבנים בני 7 קומות ויכלול בין היתר מעבדות, מחלקות אשפוז, מכונים רפואיים, מלונית, מנחת מסוקים, שטחי מסחר ומרכז הכשרה למתמחים. מלבד זאת, בבית החולים יהיו כ-770 מיטות. בשנת 2003 חודשה בבית שמש תחנת רכבת שהייתה קיימת כבר לפני כן, אבל הפסיקה לפעול באמצע שנות התשעים. תחנת הרכבת ממוקמת על הדרך שבין ירושלים לרמלה, ומשם לתל אביב־יפו. לאחר פתיחת הקו הרכבת המהיר בין תל אביב לירושלים, רכבות לא נוסעות עוד מבית שמש לירושלים. הכביש העיקרי המוביל לבית שמש הוא כביש 38 אשר מחבר אותה וכן יישובים נוספים במועצה אזורית מטה יהודה לכביש 1, במחלף שער הגיא. ב-2013 החלה החברה הלאומית לדרכים בישראל להסב את חלקו הצפוני של הכביש לדו-מסלולי ודו-נתיבי בקטע שבין מחלף שער הגיא לבית שמש בשל עומסי תנועה כבדים. בשלהי שנת 2019 נחנך כביש 38 במתכונתו הרחבה. שירות האוטובוסים בעיר הופעל בין השנים 2009–2021 על ידי חברת סופרבוס. באוקטובר 2020 זכו חברות תנופה ונתיב אקספרס במכרזים להפעלת קווי התחבורה הציבורית בפרוזדור ירושלים ובית שמש. המעבר לחברות אלה החל בשנת 2021. חברת הבת של נתיב אקספרס בעיר נקראה בית שמש אקספרס. חברה זאת מפעילה את השירות העירוני בעיר וכן שירות בינעירוני לתל אביב ולבני ברק. תנופה מפעילה את השירות מבית שמש לירושלים, קווים מפעילה שירות מהעיר למודיעין עילית, ביתר עלית וליישובים שמסביב לעיר במטה יהודה וגזר, ואפיקים מפעילה שירות מהעיר לאשדוד. בית שמש מחוברת לרשת הארצית של רכבת ישראל. מהתחנה יוצאת רכבת פעם בשעה לכיוון נתניה, דרך רמלה, לוד, תל אביב והרצליה. באוקטובר 2020 נחנך בסמוך לעיר מחלף רמת בית שמש, אשר מחבר את השכונות הדרומיות של העיר עם כביש 38. במשך השנים עלה רעיון להקים קו רכבת קלה אשר יחבר בין העיר לירושלים. שמואל אביעזר (1953–1955) מנחם נוימן (1955–1965) עובד סרי לוי (1965–1967) עמרם לוק (1967–1978) יהודה בן זאב (1978–1989) שלום פדידה (1989–1993) דניאל וקנין (1993–2008) משה אבוטבול (2008–2018) עליזה בלוך (2018–2024) שמואל גרינברג (2024-הווה) יש הטוענים כי על המשלט המשותף, הנמצא בשטח העיר, כתב חיים חפר את השיר היו זמנים, בלחן של משה וילנסקי. בשנת 1978, החלו צילומי הסרט "בלפר" – שחלקו צולם בבית שמש. העלילה מספרת על שלמה בלפר, ילד חוץ שהגיע לקיבוץ לאחר שאביו ברח מהארץ, רוצה אף הוא ללכת בדרכי אביו שעושה עסקים בוונצואלה. הוא חולם על הרגע שבו אביו ישלח לו כרטיס טיסה, והוא יעזוב את הקיבוץ. בלפר עוזב את הקיבוץ ומגיע לבית שמש, שם הוא נישא לבעלת בוטיק אופנה. אחד משירי אלבום הבכורה של להקת נושאי המגבעת, "מי רצח את אגנתה פאלסקוג" משנת 1991, נקרא "Live in בית שמש", ומתאר יאוש וחוסר תקווה. השיר הופיע עוד לפני כן בקלטת הדמו הראשונה שלהם, והוקלט מחדש לטובת האלבום. בשנת 2016 פורסם הסרט "הרבה גוונים של שחור" המתרחש במהלך מערכת הבחירות העירונית של שנת 2014 ומציג את אישים מהקהילה החרדית בעיר לגווניה בשנת 2018 צולם הסרט "פלאשמוב" – סרט תיעודי על נשות בית שמש שקיימו פלאש מוב במרחב ציבורי בקניון "ביג פאשן" שבעיר. בשנת 2021 החל ערוץ כאן 11 של תאגיד השידור הישראלי לשדר את סדרת הטלוויזיה "עלומים", שעלילתה הבדיונית מתרחשת ברובה בבית שמש, ומתארת קבוצת נערים בסיכון, חלקם מבצעים פשעים שונים. הסדרה נקראה במקור "ביתשמש", אך ראש עיריית בית שמש, עליזה בלוך, ביקשה מההפקה לשנות את שם הסדרה על מנת שלא לפגוע בשמה של העיר. בבית שמש עוברים כמה נחלים, רובם נחלי אכזב: נחל שורק – נחל איתן, זורם מצפון לעיר לכיוון מערב. נחל שמש – חוצה את צפון העיר מערבה, ועובר דרך פארק התפוח ואמפי בית שמש. נחל ישעי – עובר במרכז העיר וזורם לכיוון מערב. נחל ימלה – מוצאו בדרום העיר וממשיך משם צפונה לכיוון מרכזה. נחל ירמות – מוצאו ברמה ג', זורם מערבה דרך פארק ירמות ומשם צפונה לאורך כביש 38. נחל זנוח – מוצאו במטע, זורם ממזרח לבית שמש לאורך כביש 3855. ארצות הברית מונסי, ניו יורק, ארצות הברית ארצות הברית קוקו (אנ'), פלורידה, ארצות הברית ארצות הברית רמפו (אנ'), ניו יורק, ארצות הברית ארצות הברית ג'רזי סיטי, ניו ג'רזי, ארצות הברית הרפובליקה העממית של סין האנגג'ואו, הרפובליקה העממית של סין הרפובליקה העממית של סין להסה, טיבט, הרפובליקה העממית של סין בריטניה נוטינגהאם, אנגליה, בריטניה קרואטיה ספליט, קרואטיה גרמניה נורדהאוזן, גרמניה גרמניה פריטז (אנ'), גרמניה דרום אפריקה יהדות דרום אפריקה, דרום אפריקה (הקהילה היהודית דרך שותפות ביחד) תל בית שמש מדיה וקבצים בנושא בית שמש בוויקישיתוף אתר האינטרנט הרשמי של בית שמש פרופיל בית שמש נכון לשנת 2020 באתר הלמ"ס רשת מרכזים קהילתיים בית שמש, באתר האתר הרשמי בית שמש - מדריך למיצוי זכויות התושבים, באתר כל זכות ניר חסון, בית שמש החדשה מאיימת להרוס את עתיקות בית שמש, באתר הארץ, 13 במרץ 2015 מירב טלמור-קשי, ‏מה שווה לעשות בבית שמש?, באתר ‏מאקו‏, 11 במרץ 2020 בימים ההם בזמן הזה: בעקבות החשמונאים של בית שמש בית שמש (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו בעיר פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 על בית שמש באתר משרד החוץ פרופ' שלמה בונימוביץ, צבי לדרמן בית־שמש בגבול פלשת – תקציר מאמר באתר רשות העתיקות ספר שופטים, פרק א' ספר יהושע, פרק ט"ו שלוחה של בי"ח הדסה תקום בבית שמש | שמשנט חדשות, באתר shemeshnet.co.il שלוחת "הדסה" בבית שמש: מרכז רפואי מורחב יוקם בעיר, באתר ערוץ 7, 13 בינואר 2020 זה קורה: שלוחת של בית החולים "הדסה" נפתחה בעיר, באתר שוס ניוז, ‏2023-06-13 ראש הממשלה נפתלי בנט יביא לאישור תוכנית לפיתוח העיר במעל לחצי מיליארד שקל | שמשנט חדשות, באתר shemeshnet.co.il פרופיל בית שמש באתר הלמ"ס איתן רגב, שוק הדיור החרדי ופריׂשתה הגאוגרפית של האוכלוסייה החרדית בישראל, באתר המכון הישראלי לדמוקרטיה שנתון החברה החרדית בישראל 2021 גיליון מיוחד של המגזין ארץ אחרת הוקדש לעיר בית שמש ולעימותים בין חלקי האוכלוסייה השונים עע"ם 68/10 חברי מועצת העיר בית שמש: ג'קי אדרי, ריצ'רד פרס, שלום לרנר, מרדכי כהן, נתן שיטרית, אירית מרציאנו, אילנה ירחי, סטלה וולטר, אלכסנדר שלפצנקו נ' אריאל אטיאס - שר הבינוי והשיכון, משה אבוטבול - ראש עיריית בית שמש, מנהל מקרקעי ישראל, עמותת נחלת אהרון לפתרונות דיור, ניתן ב־31 בינואר 2010 שטיבל: כי סקול יסקל • חרדים סקלו בחורה בבית שמש שטיבל: הדרת נשים: ‘סופרבוס’ תשלם קנס • המחיר: 13,000 שקל אביאל מגנזי, בגלל הזיופים: בחירות חוזרות בבית שמש, באתר ynet, 29 בדצמבר 2013 דרמה בבחירות: בית שמש נשארה חרדית, באתר כלכליסט, 12 במרץ 2014 שלומי הלר, בית שמש: פרויקט הפינוי-בינוי במתחם ביאליק יוצא לדרך, באתר כל העיר, 29 בדצמבר 2020 בית שמש: רמי לוי יקים 130 יח"ד בסמוך לביג פאשן, באתר www.m-y-net.co.il רמי לוי יקים מתחם מגורים, באתר www.shemesh.co.il 3200 יחידות דיור ומאות אלפי מטרים למסחר, תעסוקה ותיירות בעיר הוותיקה | שמשפון, באתר www.shemesh.co.il הוועדה המחוזית ירושלים אישרה שתי תוכניות למתחמי מגורים חדשים בבית שמש הכוללות 1,160 יחידות דיור | שמשנט חדשות, באתר shemeshnet.co.il אושרה התוכנית לבניית מאות דירות חדשות בבית שמש | כל העיר, באתר כל העיר ירושלים, ‏2021-04-25 פרסום ראשון: התוכנית לבריכה עירונית בפרויקט "בין הגבעות" | שמשנט חדשות, באתר shemeshnet.co.il אתר בית הספר אמי"ת שחר בית שמש לאן? פרק 1 – רמת בית שמש ד', באתר חדשות בית שמש, 2 ביוני 2020. אתר עירית בית שמש הודעת עיריית בית שמש נווה שמיר - לגור בטבע. להישאר בעיר., באתר www.facebook.com צעד נוסף בהקמת שכונת נווה שמיר: אושרה התוכנית להקמת מרכז ספורט עירוני, באתר כל העיר בית שמש, ‏2019-12-24. בואו לגור ב'נווה שמיר'- ריאיון עם רה"ע ד"ר עליזה בלוך | שמשנט ראיונות, באתר shemeshnet.co.il. שכונת כוחות הביטחון תוקם ב"נווה שמיר", באתר www.m-y-net.co.il לא הבנתם מה קרה בבית שמש. העיקר לתקוף, באתר ynet, 24 בספטמבר 2020. אושרה התוכנית לבניית מאות דירות חדשות בבית שמש | כל העיר, באתר כל העיר ירושלים, ‏2021-04-25 אתר הקיבוץ גרעין "יחד", באתר האתר הרשמי גיא נרדי, ‏בית שמש: הופקדה תוכנית לדיור, למלונאות ולתעסוקה בעיר הוותיקה, באתר גלובס, 27 באפריל 2021 ראש העיר על ההתפתחויות הכלכליות המשמעותיות בעיר והאזור | שמשנט חדשות, באתר shemeshnet.co.il מהלך יוצא דופן בבית שמש: הקצאת קרקע בפטור ממכרז, באתר אייס, 27 באוגוסט 2023 שתי תוכניות של הועדה המחוזית לקידום העיר: | שמשנט חדשות, באתר shemeshnet.co.il בית שמש, הדור הבא: תוכנית המגדלים שצפויה להכפיל את הכנסות העיר, באתר Nadlancenter, ‏2023-06-01 נעמה גלבנד, החברה הכלכלית בית שמש – הקטר המניע את תנופת הפיתוח בעיר, באתר TheMarker‏, 1 בספטמבר 2021 קהילת צעירי העיר | רשת מרכזים קהילתיים בית שמש, באתר רשת מרכזים קהילתיים בית שמש מרכז הצעירים, באתר העירייה מקהלת הללו בניצוחו של שלום כינורי שרים – מי שברך לחיילי צה"ל, סרטון באתר יוטיוב (אורך: 4:27) חדש – סקייטפארק בעיר, באתר שמשנט היום החלו העבודות על מגרש הבייסבול העירוני עבור נבחרת הבייסבול של העיר בית שמש | שמשנט חדשות, באתר שמשנט תמורה, גיליון 1064, 14 במרץ 2019 נריה קראוס, בצל ההתנגדויות: אירוע גאווה ראשון ייערך הערב בבית שמש, באתר חדשות 13, 25 ביולי 2019 עמוד הפייסבוק של שבט שורק - תנועת הצופים בבית שמש הישיבה והכולל בראשות הרב שלמה הירש, ובנשיאות הרב רחמים נסימי זה קורה: שלוחת של בית החולים "הדסה" נפתחה בעיר, באתר שוס ניוז, ‏2023-06-13 יובל בגנו, ‏הוועדה המחוזית ירושלים החליטה: בית חולים חדש יוקם בבית שמש, באתר מעריב אונליין, 26 ביוני 2023 המהפכה בתחבורה הציבורית בבית שמש יוצאת לדרך | כל העיר, באתר כל העיר בית שמש, ‏2020-10-21 ביי ביי 'סופרבוס' | שמשנט חדשות, באתר shemeshnet.co.il בית שמש אקספרס תחבורה ציבורית, באתר bs-exp.co.il עומר כרמון, במקום לבזבז מיליארדים על מטרו – לחדש את המסילה הנטושה לירושלים, באתר TheMarker‏, 22 בפברואר 2022 דויד מושיוב, על המשלט יושבת עיר, דבר, 22 באוקטובר 1963 בית שמש | בבית שמש | שמשנט - הפורטל של בית שמש ומטה יהודה, באתר shemeshnet.co.il בחדרי חרדים, באתר ישראל היום, 16 בינואר 2017 אתי סויסה בן עמי, 'דוקודנס' – פלאשמוב נשות בית שמש, באתר פורטל אתיקה, ‏2018-06-14 אילן שאול, יוצר עלומים: "בקרוב מאוד כל העניין הזה יתפוצץ עלינו", 25 באוקטובר 2021, אתר פוסטה קשרי חוץ וערים תאומות, באתר עיריית בית שמש אינדקס ערים אחיות, באתר מרכז השלטון המקומי בישראל